**Kedves Ötödikesek!**

Ezen a héten a középkori városok életéről fogunk ismereteket szerezni, tanulni. Mivel mindkét lecke nagyon olvasmányos és kalandos (mint egy krimi), ezért arra kérlek benneteket, hogy olvassátok el

1. Élet a középkori városokban című lecke: tankönyv 135-139. oldal

2. Humanizmus és reneszánsz című lecke: tankönyv 142-145. oldal

Nézd meg az alábbi filmet a középkori városokról!

<https://zanza.tv/tortenelem/kozepkor/kozepkori-varos-elete-kereskedelem>

A középkori városok kialakulása és élete: <https://www.youtube.com/watch?v=4q0r3Ig-CBU>

**Feladatok: (A feladatok közül EGYET kell választani és a fotóját beküldeni)**

A múlt heti beadott feladatok csodálatosak lettek, köszönet és gratuláció mindenkinek! Az eheti feladat hasonlóképpen épül fel. Választhatsz a témák közül! Engedd szabadjára kreativitásodat bátran! A listában nem szereplő, de a témában eszedbe jutó ötletet is bátran megvalósíthatod!

1. Készítsd el egy középkori város térképét! (Ötleteket találsz a neten bőven)

2. A tankönyv 136. oldalon lévő rajza segítségével tervezz meg egy házat, mint egy igazi ács vagy kőműves! Írd le, hogyan készítenéd el, milyen anyagokat használnál! Makettet is készíthetsz hozzá papírból!

3. Képzeld el, te milyen mesterséget űznél egy városban szívesen! (pék, kovács, kádár, stb.) Készítsd el a cégéredet! (Segít a 137. oldalán alul lévő képsor, de a neten is találsz szép cégéreket.)

4. Keress és rajzolj le egy híres gótikus templomot! Figyelj a gótika jellemzőire!

5. Járványok a középkorban: írj újságcikket (rajzzal) egy középkori pestisjárványról! El ne felejts beszámolni a középkori „operatív törzs”, a városvezetés intézkedéseiről, amellyel a járványt akarták megfékezni. (Érdekes párhuzamokat fogsz találni a mai helyzettel!) Segít a tankönyv 139. oldalán lévő olvasmány és a saját kutatásod.

6. Gutenberg nyomdájában vagy inas. Meséld el, hogy zajlik a könyvnyomtatás! Milyen előnyei vannak?

7. A reneszánsz. Válassz ki egy híres reneszánsz festményt! Készíts róla saját rajzot, festményt (bármilyen technikával) és meséld el, mit lehet tudni a keletkezéséről!

8. Velence, a tenger királynője: a googlemaps segítségével „keresd fel” Velencét, járkálj a hangulatos utcáin, csodáld meg a csatornákat! Készíts „fotót”, azaz rajzot a neked legjobban tetsző részletről!

A fentieken kívül bármit elfogadok, ami a témában megmozgatta a fantáziádat! Kutass és mélyedj el a témában!

Jó szórakozást kívánunk: szeretettel Zsuzsa néni és Renáta néni